b'\n_START_ARTICLE_\nEdith Massey\n_START_PARAGRAPH_\nEdith Massey (28. toukokuuta 1918 \xe2\x80\x93 24. lokakuuta 1984) oli yhdysvaltalainen n\xc3\xa4yttelij\xc3\xa4 ja laulaja. Massey tunnettiin parhaiten esiintymisist\xc3\xa4\xc3\xa4n John Watersin elokuvissa.\n_START_SECTION_\nAiempi el\xc3\xa4m\xc3\xa4\n_START_PARAGRAPH_\nEdith Massey (o.s. Dornfield) syntyi San Franciscossa ja kasvoi denveril\xc3\xa4isess\xc3\xa4 orpokodissa. Massey eli orpokodissa "kunnes oli tarpeeksi vanha l\xc3\xa4hte\xc3\xa4kseen vaimoksi viisitoistavuotiaana. Edie karkasi, mutta poliisit saivat h\xc3\xa4net kiinni ja veiv\xc3\xa4t turvakotiin."_NEWLINE_Massey muutti Los Angelesiin Kaliforniaan aikomuksinaan aloittaa ura showbisneksess\xc3\xa4. H\xc3\xa4n teki n\xc3\xa4yttelydebyyttins\xc3\xa4 vuoden 1940 elokuvassa Lent\xc3\xa4v\xc3\xa4 reportterimme._NEWLINE_Vuonna 1946 h\xc3\xa4n meni naimisiin sotilaan kanssa Renossa, Nevadassa. John Watersin kirjassa Shock Value Edie kertoi, ett\xc3\xa4 h\xc3\xa4\xc3\xa4t olivat h\xc3\xa4nen el\xc3\xa4m\xc3\xa4ns\xc3\xa4 onnellisin p\xc3\xa4iv\xc3\xa4. Massey erosi miehest\xc3\xa4\xc3\xa4n vuonna 1951 Masseyn "tultua levottomaksi"._NEWLINE_Massey ty\xc3\xb6skenteli joissakin oudoissa t\xc3\xb6iss\xc3\xa4 vuosien mittaan ja lopulta asettui Baltimoreen Marylandiin, jossa h\xc3\xa4n oli baarity\xc3\xb6ntekij\xc3\xa4 Pete\'s Hotelissa. John Waters tapasi Masseyn kun h\xc3\xa4n ty\xc3\xb6skenteli Pete\'s Hotelissa ja tarjosi naiselle roolia omana itsen\xc3\xa4\xc3\xa4n elokuvassa Multiple Maniacs. 1970-luvun alussa h\xc3\xa4n lopetti ty\xc3\xb6ns\xc3\xa4 Pete\'s Hotelissa ja avasi oman s\xc3\xa4\xc3\xa4st\xc3\xb6kauppansa, Edith\'s Shopping Bagin. Muuttaessaan Kaliforniaan el\xc3\xa4m\xc3\xa4ns\xc3\xa4 ollessa jo lopuillaan Massey muutti my\xc3\xb6s kauppansa mukanaan.\n_START_SECTION_\nYhteisty\xc3\xb6 John Watersin kanssa\n_START_PARAGRAPH_\nOhjaaja John Waters tapasi Edithin, kun h\xc3\xa4n oli t\xc3\xb6iss\xc3\xa4 Pete\'s Hotel -baarissa Baltimoressa; Massey oli my\xc3\xb6s s\xc3\xa4\xc3\xa4st\xc3\xb6kauppa Edith\'s Shopping Bagin omistaja. Massey sai palvontaa esiintymisist\xc3\xa4\xc3\xa4n John Watersin elokuvissa Multiple Maniacs vuonna 1970, Pink Flamingos vuonna 1972, Female Trouble vuonna 1974, Desperate Living vuonna 1977 ja Polyester \xe2\x80\x93 hullu maailma vuonna 1981.\n_START_SECTION_\nMy\xc3\xb6hempi ura ja kuolema\n_START_PARAGRAPH_\n1970-luvun lopussa ja 1980-luvun alussa hy\xc3\xb6dynsi pahaa mainettaan Watersin elokuvissa alkaen punkb\xc3\xa4ndi Edie and the Eggsin laulajaksi. H\xc3\xa4n oli my\xc3\xb6s joissakin tervehdyskorteissa. My\xc3\xb6hemmin, kun Baltimoren talvet alkoivat olla Masseylle liikaa, h\xc3\xa4n muutti Veniceen, Kaliforniaan, jossa avasi toisen s\xc3\xa4\xc3\xa4st\xc3\xb6kaupan sill\xc3\xa4 rahalla, mink\xc3\xa4 oli ansainnut Watersin elokuvissa esiintymisest\xc3\xa4. Kuolinvuonnaan ennen kuolemaansa Edith esiintyi elokuvassa Mutants in Paradise. H\xc3\xa4n oli ollut Paul Bartelin l\xc3\xa4nnenparodia Saluunojen sulottaren n\xc3\xa4yttelij\xc3\xa4kaartissa, mutta kuoli ennen kuvaamista; h\xc3\xa4net paikattiin Nedra Volzilla. Massey kuoli vuonna 1984 sy\xc3\xb6p\xc3\xa4ns\xc3\xa4 aiheuttamiin sairauksiin ja diabeteksen aiheuttamiin komplikaatioihin. H\xc3\xa4net haudattiin Los Angelesiin.'